11/11/2019 | Administración LocalMunicipal
Dodro
Convocatoria e Bases do proceso selectivo dun/ha técnico/a de apoio para o Programa Integrado de Emprego Terras de IRIA VI 2019-2020

O obxecto desta convocatoria é a contratación dun/dunha técnico/a de apoio para o Programa Integrado de Emprego Terras de Iria 2019 – 2020 do concello de Dodro, Padrón e Rois, no marco da Orde do 7 de xuño de 2019 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia e se convocan para o ano 2019 (código de procedemento TR332A. (DOG núm.116 do 20/06/2019), mediante contratación laboral de carácter temporal, a través do procedemento de selección que se sinala nestas bases, de conformidade co disposto na Lei 7/1985, de 2 de abril, o Real Decreto Lexislativo 781/1986, de 18 de abril Real Decreto 5/2015, 5/2015, do 30 de outubro polo que se aproba o Texto Refundido do Estatuto Básico do Empregado Público, a Lei 2/2015, de 29 de abril, de emprego público de Galicia, e demais disposicións de pertinente aplicación. Logo de ver a notificación da Resolución do director xeral de Orientación e Promoción Laboral da Consellería de Economía, Emprego e Industria, pola que se lle concede ao Concello de Dodro, mediante a agrupación de concellos: Dodro, Padrón e Rois, unha subvención de 200.000,00 euros para o Programa Integrado de Emprego Terras de Iria 2019-2020, Esta Alcaldía, no uso das atribucións que lle outorga o artigo 21. g) da Lei 7/1985 do 2 de abril, Reguladora das Bases do Réxime Local, RESOLVO Primeiro.- Convocar a selección, por concurso-oposición libre para o posto de técnico/a de apoio para o Programa Integrado de Emprego Terras de Iria 2019-2020, en réxime temporal, dende a formalización do contrato ata o 20/10/2019 e cunha xornada laboral completa. Segundo.- Aprobar as bases para a selección, por concurso-oposición libre para o posto de técnico de apoio para o Programa Integrado de Emprego Terras de Iria 2019-2020 en réxime temporal dende a formalización do contrato ata o 20/10/2020 e, a tales efectos, iniciar os trámites procedimentais tendentes á selección dos/as traballadores/as (Anexo I). Terceiro.- Aprobar o gasto con cargos ás aplicacións orzamentarias 241/14300 e 241/16000 do estado de gastos do orzamento 2019. Cuarto.- Publicar a presente resolución e o texto íntegro das bases no taboleiro de anuncios, na páxina web do concello de Dodro e no Boletín Oficial da Provincia de A Coruña. Quinto.- Dar conta ao Pleno, de acordo co disposto no artigo 42 do ROFRXEL. Asinado dixitalmente, na data que figura na marxe, polo alcalde Francisco Xabier Castro Touris. O obxecto desta convocatoria é a contratación dun/dunha técnico/a de apoio para o Programa Integrado de Emprego Terras de Iria V 2019-2020 do concello de Dodro, Padrón e Rois, no marco da Orde do 7 de xuño de 2019 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia e se convocan para o ano 2019 (código de procedemento TR332A) (DOG núm.116 do 20/06/2019), mediante contratación laboral de carácter temporal, a través do procedemento de selección que se sinala nestas bases, de conformidade co disposto na Lei 7/1985, de 2 de abril, o Real Decreto Lexislativo 781/1986, de 18 de abril Real Decreto 5/2015, 5/2015, do 30 de outubro polo que se aproba o Texto Refundido do Estatuto Básico do Empregado Público, a Lei 2/2015, de 29 de abril, de emprego público de Galicia, e demais disposicións de pertinente aplicación. Logo de ver a notificación da Resolución do director xeral de Orientación e Promoción Laboral da Consellería de Economía, Emprego e Industria (22/10/2019), pola que se lle concede ao Concello de Dodro, mediante a agrupación de concellos: Dodro, Padrón e Rois, unha subvención de 200.000,00 euros para o Programa Integrado de Emprego Terras de Iria 2019-2020, O contrato laboral de carácter temporal terá una duración prevista dende o inicio da relación laboral ata o 20 de outubro de 2020, vinculando á duración das accións previstas no Programa Integrado de Emprego Terras de Iria 2019-2020 do concello de Dodro, Padrón e Rois A xornada de traballo é a tempo completo no horario que se determine atendendo ás necesidades do servizo. Cando as necesidades do servizo o esixan, o traballo poderá realizarse en xornada partida de mañá e tarde. En materia de definición, características e réxime retributivo dos postos de traballo obxecto de convocatoria, estarase ao establecido aos postos de similar natureza existentes no concello. A selección das persoas candidatas máis idóneas realizarase a través do procedemento de selección de concurso-oposición libre, motivado pola urxencia para cubrir os devanditos postos, determinado polo prazo obrigado de inicio das accións previstas na resolución da subvención concedida a esta concello ao abeiro da Orde do 7 de xuño de 2019 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia e se convocan para o ano 2019 (código de procedemento TR332A) (DOG núm.116 do 20/06/2019) Obxecto: Desenvolvemento das accións previstas no programa integrado para o emprego “Terras de Iria 2019-2020”, subvencionado pola Consellería de Economía, Emprego e Industria mediante Resolución do director xeral de Orientación e Promoción Laboral da Consellería de Economía, Emprego e Industria (22/10/2019), pola que se lle concede ao Concello de Dodro, mediante a agrupación de concellos: Dodro, Padrón e Rois, unha subvención de 200.000,00 euros para o Programa Integrado de Emprego Terras de Iria 2019-2020 Área de Adscrición: Concellería de promoción económica, traballo, turismo e participación e atención veciñal. Denominación: Técnico/a de Apoio. N.º de postos: 1. Grupo de clasificación profesional (artigo 22.1 do Estatuto dos Traballadores): subgrupo A2. Salario: O salario mensual a percibir polo/a traballador/a será o que lle corresponda por un contrato de xornada completa para un posto comprendido no subgrupo A2, correspondentes a 1733,34 € Brutos mensuais. Titulación mínima esixible: Título de licenciado/a universitario/a, arquitecta/o, enxeñeiro/a ou grao. Título universitario de enxeñeiro/a técnico/a, diplomado/a universitario/a, arquitecto/a técnico/a ou grao. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, de ser o caso, a homologación do título. Este requisito non se lles aplicará ás persoas aspirantes que obtivesen o recoñecemento da sua cualificación profesional no ámbito das profesións reguladas ao amparo das disposicións de dereito da Unión Europea. Contido funcional: As accións a desenvolver no posto son: -Colaborar en accións de prospección e intermediación laboral. -Colaboración na búsqueda de empresas para a realización de prácticas non laborais. -Colaboración na accións de orientación laboral. Apoio na creación de itinerarios personalizados de inserción. -Prestar apoio na xestión económico-orzamentaria do programa. -Confeccionar os expedientes administrativos do programa. -Colaborar na confección da xustificación económica do programa e elaboración de informes. - Confeccionar os expedientes de contratación do programa. -Fomento de instrumentos de promoción económica. -Fomento do autoemprego e emprendemento cooperativo. -Apoio no fomento do emprego, e apoio na procura de emprego dos participantes do programa e en calquera outra cuestión relacionada co emprego. Duración dos contratos: A duración do contrato será dende a data da contratación ata o 20 de outubro de 2020. Modalidade: A modalidade de contratación será a de laboral temporal por obra ou servizo determinado a xornada completa, ao abeiro do establecido no artigo 15 do Estatuto dos Traballadores e no Real Decreto 2720/1998, polo que se desenvolve o artigo 15 do Estatuto dos Traballadores en materia de contratos de duración determinada. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título universitario. c) Non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar en situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa fora sido separada ou inhabilitada. No caso de persoal laboral, non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar en situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no terceiro exercicio da fase de oposición reflitido nas bases, e que cualificará ao/á aspirante como apto ou non apto.1. Para tomar parte na selección as persoas interesadas deberán solicitar a súa participación mediante da instancia que se recolle no Anexo destas bases, dirixida ao alcalde do Concello de Dodro, xunto con copia simple da seguinte documentación: – DNI ou documento equivalente. – Documento acreditativo do ingreso dos dereitos de exame no que figurarán o nome, apelidos, DNI e proceso selectivo ao que concorre a persoa interesada. – Título mínino requirido. – Celga 4 ou equivalente (de ser o caso). – Documentos xustificativos dos méritos que se aleguen para o concurso. Non serán valorados aqueles méritos que non queden debidamente acreditados, en todos os seus extremos, dentro do prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos as que se refiren. O Tribunal non avaliará os méritos que non se aporten ou acrediten desta maneira.2. A documentación a que se refire o apartado anterior deberá ser copia simple, sen ser precisa a copia cotexada; presumirase documentación auténtica, e únicamente será requerida a presentación da documentación orixinal aos aspirantes que finalmente sexan seleccionados. Non obstante conforme establece o artigo 28 da Lei 39/2015, do 1 de outubro, do Procedemento Administrativo Común, o Concello de Dodro cando considere que existe dúbidas derivadas da calidade da copia, poderá solicitar o cotexo das copias aportadas polo interesado, para o que poderá requerir a exhibición do documento ou da información orixinal. En todo caso os interesados responsabilizaranse da veracidade dos documentos que presenten, reservándose este Concello a facultade de exercer as medidas de esixencia de responsabilidade oportunas no caso de falsidade na documentación achegada. No caso de detectarse falsidade documental, será motivo de exclusión do proceso.3. Os aspirantes con discapacidade poderán solicitar as necesidades específicas de adaptación e axuste de tempo e medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas.4. O prazo para a presentación de instancias, no rexistro xeral do Concello (Tallós, 32 - 15981 Dodro (A Coruña), ou por calquera dos procedementos que prevé o artigo 16 da Lei 39/2015, do 1 de outubro de 2015, do Procedemento Administrativo Común das Administracións Públicas, será de CINCO (5) DÍAS HÁBILES, contados dende o seguinte ao de publicación do anuncio da convocatoria no Boletín Oficial da Provincia. Se o derradeiro día fose inhábil o prazo rematará ao seguinte día hábil. No caso de que se remita a documentación por correo postal ou mediante a presentación no rexistro doutra Administración que careza de Sistema de Intercambio de Rexistros (SIR) deberá facelo constar mediante a remisión dun e- mail ao correo info@dodro. gal, coa copia da instancia presentada conforme ao modelo Anexo II das presentes bases debidamente rexistrada dentro do prazo de presentación.5. Para inscribirse neste proceso selectivo é preciso pagar unha taxa por dereitos de exame de 20 euros, de acordo co establecido na Ordenanza Fiscal núm.5 do Concello de Dodro. Gozarán dunha bonificación do 50% da taxa as persoas que figuren debidamente inscritas como demandantes de emprego cunha antigüidade de polo menos 6 meses o cal deberán acreditar xunto co resto de documentación requerida. Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Dodro, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de tres (3) días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración os que se acheguen con posterioridade ao remate de dito prazo, que serán considerados como achega de nova de documentación fora de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Dodro e na paxina web municipal. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): – Presidente. – 3 Vogais. – Secretario/a. O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal, o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Coa resolución comprensiva da relación definitiva de aspirantes admitidos e excluídos, a publicar no taboleiro de anuncios da sede electrónica e na web municipais, determinarase a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. O sistema selectivo empregado será o de concurso- oposición libre. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da sede electrónica e na web municipais. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como aptos ou non aptos). As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo, dado que non cumpren un dos requisitos esixidos para poder participar. O Servizo de Normalización Lingüística municipal asesorará ao tribunal e colaborará na confección e na corrección da correspondente proba de competencia en lingua galega. O procedemento de selección constará de dúas fases: fase de concurso de méritos e fase de oposición. Fase de concurso: O baremo do concurso será o seguinte: Valoraranse cursos, másters certificados en materias relacionados co posto ofertado: xestión económica e contable, xestión do procedemento administrativo, contratación administrativa, desenvolvemento do emprego, desenvolvemento do autoemprego e desenvolvemento cooperativo, cun mínimo de 10 horas, ata un máximo de 2 puntos.  Por cada acción formativa de 10 a 30 horas: 0,25 puntos  Por cada acción formativa de 31 a 100 horas: 0,55 puntos  Por cada acción formativa de 101 a 200 horas: 0,75 puntos  Por cada acción formativa de 201 horas en adiante: 1,5 puntos Non serán valorada a asistencia a xornadas, seminarios, simposios ou similares. A experiencia profesional deberá acreditarse a través da certificación oficial de vida laboral actualizada máis copia do contrato ou certificado actualizado da administración correspondente en que consten as tarefas realizadas ata un máximo de 6 puntos. Cando se trate de colaboracións, bolsas ou prácticas estas deberan acreditarse mediante certificación de organismos oficiais na cal deberá constar o tempo de realización. Por cada mes realizando tarefas na administración pública directamente relacionadas co posto ofertado de técnico/a de prospección e intermediación laboral en “Programas integrados de Emprego”: 0,2 puntos. Por cada mes realizando tarefas indirectamente relacionadas (nunha administración pública ou en empresas privadas) co posto ofertado de orientador/a laboral: 0,05 puntos. Non se valoraran prácticas. Fase de oposición: Terá carácter obrigatorio e eliminatorio e consistirá no seguinte exercicio: a) Exercicio de carácter práctico. Consistirá na resolución dun suposto práctico, por escrito, sobre as tarefas a desenvolver e tendo en conta o seguinte temario: 1.-O procedemento administrativo: concepto e natureza. A Lei de procedemento administrativo común das administracións públicas. Ámbito de aplicación. Principios informadores. Fases do procedemento administrativo: iniciación, ordenación, instrución e terminación. Especial referencia ao silencio administrativo.2.-O acto administrativo: concepto e clases. Elementos do acto administrativo: suxeito, obxecto, causa, fin e forma. Notificación e publicación dos actos administrativos. A eficacia do acto administrativo: principios xerais. Executividade e suspensión. Procedementos de execución.3.-Os recursos administrativos: concepto e clases. Requisitos xerais. Materia obxecto de recurso, lexitimación e órgano competente. Recurso de alzada, de reposición e de revisión.4.- Nulidade de pleno dereito e anulabilidade dos actos administrativos. Revogación e revisión de oficio dos actos administrativos nulos e anulables: casos en que procede. Procedemento. Rectificación de erros. A impugnación xurisdicional de actos pola propia Administración: a declaración de lesividade.5.-A xurisdición contencioso-administrativa: concepto e natureza. Capacidade procesual, lexitimación, representación e defensa. Actos impugnables. O recurso contencioso-administrativo: procedemento xeral.6.-Principios do exercicio da potestade sancionadora. O procedemento sancionador.7.-A responsabilidade patrimonial da Administración. Características da institución no sistema español. Lesión determinante, suxeitos imputables e causas de imputación. A extensión da reparación. A acción de responsabilidade.8.-Os contratos das Administracións Públicas. Clases. Contratos administrativos especiais. Réxime xurídico dos contratos privados. A administración contratante: entes incluídos e excluídos da Lei 9/2017, do 8 de novembro, de Contratos do Sector Público.9.-O contratista: capacidade, solvencia, prohibicións e clasificación. Procedementos e formas de adxudicación. Garantías. Perfeccionamento e formalización do contrato.10.-O contrato de obras. Actuacións administrativas preparatorias. Formas de adxudicación. Formalización. Efectos. Extinción. Execución de obras pola administración.11.-O contrato de subministros. Réxime xurídico. Execución, modificación, cumprimento e resolución.12.-O contrato de servizos. Réxime xurídico, execución, modificación, cumprimento e resolución.13.-O contrato de concesión de obra pública. Principios, dereitos e obrigas das partes. Prerrogativas e dereitos da Administración. Réxime económico financeiro. Extinción. Subcontratación.14.-A expropiación forzosa: natureza e xustificación da potestade expropiatoria. O procedemento expropiatorio xeral. A declaración de urxencia da ocupación de bens afectados pola expropiación.15.-Os servizos públicos. Concepto e modos de xestión dos servizos públicos.16.-O dominio público. Concepto e natureza. Elementos: suxeito, obxecto e destino. Afectación e mutacións demaniais. Uso e utilización. A concesión e a reserva demanial.17.-Dominios públicos especiais. Aspectos esenciais da regulación relativa a augas, montes, minas, estradas e costas.18.-Persoal ao servizo das Administracións públicas. Funcionarios. Persoal laboral e eventual. O Texto refundido da Lei do estatuto básico do emprega público e a Lei do emprego público de Galicia.19.-A xestión do persoal. Sistemas de acceso. Provisión de postos de traballo. A estrutura da función pública. Grupos e niveis.20.-A carreira administrativa. Situacións administrativas dos funcionarios. Réxime de incompatibilidades. Extinción da relación funcionarial.21.-A administración local na Constitución. O principio de autonomía local. Clases de entidades locais. O Municipio: concepto e elementos. O termo municipal. A poboación municipal. O padrón de habitantes. O estatuto dos veciños.22.-As competencias municipais. Competencias propias. Competencias atribuídas por delegación. A cláusula de capacitación xeral e outras competencias. Os convenios sobre exercicio de competencias e servizos municipais. Os servizos mínimos.23.-A organización municipal. Órganos necesarios: o alcalde, tenentes de alcalde, o pleno e a xunta de goberno local. Órganos complementarios: comisións informativas e outros. Réxime de delegación de competencias.24.-O Pleno da Corporación local: composición, elección de concelleiros, réxime de sesións e acordos. Os grupos políticos. O estatuto dos membros electos das Corporacións Locais.25.-A potestade regulamentaria das entidades locais. As ordenanzas e regulamentos. Clases. Procedemento de elaboración e aprobación. O regulamento orgánico. Os bandos.26.-Relacións entre a administración estatal, autonómica e local. Organismos da administración estatal e autonómica competentes en materia de entes locais.27.-Singularidades do procedemento administrativo das entidades locais. Tramitación dos expedientes. Os interesados. Abstencións e recusacións. Recursos administrativos e xurisdicionais contra os actos locais.28.-O persoal ao servizo das corporacións locais: clases e réxime xurídico. Os funcionarios da administración local con habilitación de carácter nacional. Cadros de persoal e relacións de postos de traballo. A oferta de emprego público, os plans de emprego e outros sistemas de racionalización.29.- Sistemas de selección e de provisión de postos de traballo. Dereitos, deberes e situacións administrativas do persoal ao servizo das corporacións locais. Dereitos económicos e seguridade social. Negociación colectiva. Réxime de incompatibilidades. Réxime disciplinario.30.-As formas de actividade das entidades locais. A intervención administrativa local na actividade privada. As licencias e autorizacións administrativas. A actividade de fomento. Tema 47. O servizo público nas entidades locais. Os modos de xestión. Especial referencia á concesión de servizos. O consorcio.31.- Os bens das entidades locais. Clases. Bens de dominio público. Bens patrimoniais. Os bens comunais. Os montes veciñais en man común. O inventario de bens municipal.32.-Os recursos das facendas locais. A imposición e ordenación de tributos e o establecemento de recursos non tributarios.33.-Os ingresos públicos: concepto e clasificación. Ingresos ordinarios e extraordinarios. Os impostos: clases. Taxas, prezos públicos e contribucións especiais.34.-O Orzamento xeral das entidades locais. Elaboración e aprobación. Especial referencia ás bases de execución do orzamento.35.-A estrutura orzamentaria. A Orde EHA 3565/2008, do 3 de decembro: clasificación do gasto e do ingreso.36.-As modificacións orzamentarias: concepto, clases, financiamento e tramitación.37.-A execución do orzamento de gastos e de ingresos: as súas fases. Os gastos de carácter plurianual.38.-A recadación de tributos: o procedemento de recadación en período voluntario; o procedemento en vía de apremio. O aprazamento e o fraccionamento do pago.39.-O dereito do traballo. Natureza e caracteres. As fontes do ordenamiento laboral: principios constitucionis, normativa internacional e lexislación estatal.40.-Os convenios colectivos de traballo.41.-O contrato de traballo: partes. Capacidade para contratar. Contido. As prestacións do traballador e do empresario.42.-Modalidades do contrato de traballo. Medidas de fomento do emprego.43.-Modificación, suspensión e extinción da relación laboral.44.-Dereitos e deberes laborais. O salario: concepto e natureza xurídica. Clases de salarios. A xornada de traballo.45.-Liberdade sindical. A participación do persoal na empresa. Comités de empresa e delegados de persoal. As asembleas de traballadores.46.-Os conflitos colectivos. O dereito de folga. O peche patronal.47.-A xurisdición laboral. Organización e competencias. O proceso laboral.48.-A Seguridade Social. Entidades xestoras e servizos comúns. Réxime xeral e réximes especiais. Acción protectora do réxime xeral.49.-A lexislación mercantil. O comerciante individual: concepto, capacidade, incapacidade e prohibicións. As sociedades mercantís en xeral: clases. O Rexistro Mercantil. Os estados de anormalidade na vida da empresa.50.-A sociedade anónima. Trazos fundamentais que caracterizan o seu réxime xurídico. Escritura social e estatutos. Órganos sociais. Os socios. Patrimonio e capital social. Accións: clases. Aumento e redución de capital. Emisión de obrigacións.51.-A sociedade comanditaria. A sociedade de responsabilidade limitada. A sociedade unipersoal.52.-Os delitos relativos á ordenación do territorio e o urbanismo, á protección do patrimonio histórico e o medio ambiente.53.-Delitos contra a Administración pública. Delitos dos funcionarios públicos contra as garantías constitucionais. Atentados contra a autoridade, os seus axentes e os funcionarios públicos.54.-As novas orientacións da xestión pública. Goberno en rede. A Administración electrónica. «Smart cities». Territorios intelixentes.55.-A función directiva. As súas particularidades na xestión pública. O directivo público local. As políticas públicas como enfoque de análise. Clasificación e comparación das políticas públicas.56.-A planificación da xestión pública: a planificación estratéxica e operativa e a súa aplicación aos gobernos locais. A xestión da calidade nas Administracións públicas.57.-Novas formas de xestión dos servizos públicos locais. Formación e xestión de alianzas público privadas: o participados público-privados. A innovación social como elemento de transformación e empoderamento cidadán. Eficiencia social nos ingresos e o gasto público.58.-A gobernanza pública. O goberno aberto: concepto e principios informadores do goberno aberto: colaboración, participación, transparencia e rendición de contas. Datos abertos e reutilización. O marco xurídico e os plans de goberno aberto en España.59.-A boa Administración orientada ao ben común. A ética na Administración pública: código de conduta dos empregados públicos e principios de bo goberno. Os códigos de conduta a nivel autonómico e local. O código europeo de boa conduta administrativa. Compliance no sector público.60.-El control interno de la actividad económico-financiera de las entidades locales y sus entes dependientes. El control externo de la actividad económico-financiera de las entidades locales y sus entes dependientes. La jurisdicción contable: procedimientos. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 60 minutos. A proba cualificarase de 0 a 12 puntos, debéndose obter unha puntuación mínima de 6 puntos A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso-oposición terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia que marca a orde de actuación das persoas aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2018 (letra “G”, DOG núm.19 de 26/01/2018). Nos apelidos compostos coa preposición de, da, de la, d’. a mesma non será tida en conta (por exemplo: Susana Teresa De Cueto So. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate, continuando polo segundo apelido e finalmente polo nome. Coas persoas opositoras que superaran o proceso o proceso e teñan unha maior puntuación, pero non obtiveran o posto, elaborarase unha bolsa de traballo para posibles contratacións derivadas do programa “TERRAS DE IRIA 2019-2020”. Tras a fase de concurso, o tribunal fará pública a puntuación obtida polas persoas candidatas no taboleiro de anuncios da sede electrónica e na páxina web do Concello de dodro. Finalizado o proceso selectivo, o tribunal fará pública a puntuación total das persoas candidatas propoñendo a contratación das que obteñan a maior puntuación final. As persoas aspirantes seguintes, se as houbera, determinadas por orde descendente de puntuación, serán propostas polo tribunal para formar parte da lista de substitucións para cubrir posibles empregos temporais no desenvolvemento do dito programa. A Alcaldía-Presidencia resolverá a contratación das persoas propostas polo tribunal, así como a relación de aspirantes que pasarán a formar parte da lista de substitucións (bolsa de traballo) En todo o non previsto nas presentes bases, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. As presentes bases, as respectivas convocatorias e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto. As bases máis o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Dodro. Os sucesivos anuncios referentes a este proceso selectivo serán publicados unicamente na páxina web e no taboleiro da anuncios da sede electrónica do Concello de Dodro. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do tribunal, no servizo de RRHH do Concello. D./D.ª …………………………………….……………., con DNI n.º ………….………, domicilio a efecto de notificacións en ……………………………………….……. teléfono ………………………., solicita tomar parte no proceso de selección convocado polo Concello de Dodro para a contratación laboral temporal por obra ou servizo determinado, de dous/ dúas técnicos/as de inserción laboral para o programa integrado de emprego “Terras de Iria V”, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación: 1. Copia do D. N. I.2. Copia da titulación esixida no apartado 3. b). 3. Declaración xurada de aceptar as bases e de cumprir os requisitos esixidos no apartado 3 das mesmas.4. Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido.5. Relación de méritos acompañada dos xustificantes acreditativos dos mesmos. Non se valorarán os méritos que non estean debidamente presentados dentro do prazo de presentación da solicitude.6. Xustificante de ter aboados os dereitos de exame.7. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. Dodro, de de 2019. Dodro, 5 de novembro de 2019 O alcalde Francisco Xabier Castro Tourís